b'\n_START_ARTICLE_\nPhil Rizzuto\n_START_PARAGRAPH_\nPhilip Francis (Phil) Rizzuto (25. syyskuuta 1917 \xe2\x80\x93 14. elokuuta 2007) oli yhdysvaltalainen Major League Baseball -pelaaja ja urheiluselostaja. H\xc3\xa4n syntyi Brooklyniss\xc3\xa4, New Yorkissa, ja pelasi New York Yankeesille vuosina 1941\xe2\x80\x931942 ja 1946\xe2\x80\x931956. Uran keskeytti tilap\xc3\xa4isesti palvelu Yhdysvaltain laivastossa toisessa maailmansodassa. H\xc3\xa4n tuli my\xc3\xb6hemm\xc3\xa4ll\xc3\xa4 urallaan tunnetuksi televisiosta ja radiosta, ja h\xc3\xa4nelle my\xc3\xb6nnettiin muun muassa Babe Ruth -palkinto 1951 sek\xc3\xa4 vuonna 1994 paikka Baseball Hall of Famesta. Vuonna 1950 h\xc3\xa4n oli American Leaguen "Most Valuable Player"._NEWLINE_Useat l\xc3\xa4hteet antavat Rizzuton syntym\xc3\xa4ajankohdaksi vuoden 1918, mutta h\xc3\xa4n on tunnustanut muunnelleensa totuutta i\xc3\xa4st\xc3\xa4\xc3\xa4n uransa alkuvaiheina, mik\xc3\xa4 antaa oikeaksi syntym\xc3\xa4ajaksi p\xc3\xa4iv\xc3\xa4m\xc3\xa4\xc3\xa4r\xc3\xa4n 25. syyskuuta 1917._NEWLINE_Rizzuto menehtyi 14. elokuuta 2007 k\xc3\xa4rsitty\xc3\xa4\xc3\xa4n viimeisin\xc3\xa4 vuosinaan huomattavan heikosta terveydest\xc3\xa4. H\xc3\xa4n eli hoitokodissa New Jerseyn West Orangessa.'